**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РЕДА И УСЛОВИЯТА ЗА ФИНАНСИРАНЕ НА ИНИЦИАТИВИ В СФЕРАТА НА КУЛТУРАТА И ВКЛЮЧВАНЕТО ИМ В КАЛЕНДАРА НА КУЛТУРНИТЕ СЪБИТИЯ НА ОБЩИНА ПЛОВДИВ,**

**приета с решение № 393, взето с протокол № 18 от 29.10.2013г., изм. и доп. с Решение № 161, взето с протокол № 9 от 29.05.2014г., изм. и доп. с Решение № 184, взето с протокол № 11 от 04.06.2015г.****на Общински съвет Пловдив**

**Вносител: Иван Тотев – Кмет на Община Пловдив** ***Проект***

*Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Правилник на е-таil адрес: culture@plovdiv.bg*

**МОТИВИ:**

С Решение № 393, взето с Протокол № 18 от 29.10.2013г. на ОбС е приета Наредба за реда и условията за финансиране на инициативи в сферата на културата и включването им в Календара на културните събития на Община Пловдив. Основната й цел е да се постигане многообразие на културния живот в града в съответствие с изискванията на Закона да закрила и развитие на културата и действащата нормативна уредба в цялост, като се отчита спецификата на дейността в тази сфера.

С Решение № 416, взето с Протокол № 21 от 17.12.2015г. Общински съвет - Пловдив прие Календара на културните събития на Община Пловдив за 2016г. В т.2 от Решението ОбС Пловдив предлага на Кмета на Община Пловдив да предприеме необходимите действия по изменение и допълнение на Наредбата. Със Заповед 16 ОА451/29.02.2016г. е назначена седемчленна комисия с председател Амелия Гешева – заместник кмет „Култура и туризъм“, която да прецизира и допълни Наредбата и Методиката за оценяване на проектните предложения. Предвид предстоящото обявяване на отворена покана за набиране на проекти към Общинска фондация „Пловдив 2019“, което ще стартира на 30 май 2016г., както и необходимостта от обсъждане и популяризиране на готвените промени в Наредбата за финансиране на инициативи в сферата на културата и включването им в Календара на културните събития на Община Пловдив, предлагам да бъде направена промяна в сроковете за набиране на документи и оценка и класиране по действащата към момента Наредба.

**Финансови средства**: Финансовите параметри на съществуващата Наредба няма да бъдат променяни .Финансирането на проекти ще продължи да бъде в рамките на гласуваните от ОбС средства дейност в сферата на културата през съответната календарна година и да се определя в Решението на ОбС, с което се гласува бюджета на Община Пловдив като цяло и в частност бюджета на Дирекция „Култура, образование и развитие” – Дейност 759 „Други дейности по култура”, Параграф 1098.

**Очаквани резултати:** Осъществяване на по-ефективна, устойчива и отворена към гражданите политика в областта на културата и осигуряване на максимална прозрачност, публичност и контрол при разпределение на финансовите средства на Община Пловдив.

**Анализ за съответствие с правото на Европейския съюз:** Предлаганите промени са в съответствие с нормативните актове от по-висока степен и с тези на европейското законодателство.

Проектът на Наредба за изменение и допълнение на Наредба за реда и условията за финансиране на инициативи в сферата на културата и включването им в Календара на културните събития на Община Пловдив, е публикуван на официалната страница на Община Пловдив на 18.05.2016г.

След изтичане на законовия 14-дневен срок ще бъдат взети предвид всички предложени промени по проекта на Наредба за изменение и допълнение на Наредба за реда и условията за финансиране на инициативи в сферата на културата и включването им в Календара на културните събития на Община Пловдив, като същите ще бъдат оповестени от вносителя преди приемането на акта от Общински съвет–Пловдив.

**Правни основания:** чл.21, ал.1, т.23 и ал. 2 от ЗМСМА, във връзка с чл. 18, ал. 2, т. 3 от ЗЗРК, при спазване изискванията на чл. 75-79 от АПК, във връзка с чл.11, ал.3, чл. 26 и чл. 28 от ЗНА.

**ПРОЕКТ ЗА РЕШЕНИЕ:**

**І.** Приема Наредба за изменение и допълнение на Наредба за реда и условията за финансиране на инициативи в сферата на културата и включването им в Календара на културните събития на Община Пловдив, както следва:

**§ 1.** Чл. 3, ал. 3 придобива следното съдържание:

„(3) Проекти се набират в срок от 1 до 30 септември на всяка календарна година.”

**§ 2.** В Чл. 4 се правят следните изменения и допълнения:

1. В ал. 1 думите „до 1 юли“ се заменят с думите „до 1 октомври“.
2. В ал. 5 думите „до 30 юли“ се заменят с думите „до 30 октомври“.

**ІІ.** Наредбата за изменение и допълнение на Наредба за реда и условията за финансиране на инициативи в сферата на културата и включването им в Календара на културните събития на Община Пловдив влиза в сила от 06.06.2016г.